  Майя Бывальцева Одӥг мандатъем 34 номеро Ижкар быръён округъя быръёнъёсын азьпалан мынэ Валерий Бузилов. 19-тӥ куарусёнэ со сярысь ивортӥз элькунысь Быръёнъёсъя валтсь ӧрилэн тӧроез Виктор Кушко. Со понна куара сётӥзы 50,21 процентэз бырйисьёс — 129 сюрс 869 адями. «Быръёнъёсы пыриськиз 43,14 процентэз. Та дырлы 95,22 процентэз быръён ӧриос отчёт лэсьтӥзы», — вераз Виктор Кушков. Мукет кандидатъёсын люкам куараос: — Владимир Бодров (КПРФ) — 15,57% (40 сюрс 270 адями); — Фарид Юнусов («Справедливая Россия») — 13,74% (35 сюос 523); — Антон Гусев (ЛДПР) — 10,33% (26 сюрс 717); — Юрий Мишкин («Коммунисты России») — 3,05% (7 сюрс 883); — Михаил Назаров («Яблоко») — 1,98% (5 сюрс 124); — Руслан Тимуршин («Парнас») — 1,62% (4 сюрс 185). Тодэ вайытом, 94,6 процентсэ бюллетеньёсты эскерон-чотанлы йылпумъянъёсъя, «Единая Россия» 50,7 процент куара люказ. Тегъёс: быръёнъёс Удмуртия ЕдинаяРоссия ЛДПР КПРФ ВикторКушко  